**JAVNI POZIV**

**ZA UČEŠĆE NA EDUKACIJI O PRIPREMI POSLOVNIH PLANOVA ZA**

**POLJOPRIVREDNO-PREHRAMBENI SEKTOR U OKVIRU EU4AGRI PROJEKTA**

Edukativno-konsultantska kuća “FINconsult” d.o.o. Tuzla poziva sve zainteresirane osobe sa mjestom prebivališta na području Bosne i Hercegovine, koji pružaju ili namjeravaju pružati konsultantske usluge izrade poslovnih planova za potrebe poljoprivredno-prehrambenog sektora, kao i zainteresovane poljoprivredne proizvođače ili prerađivače prehrambenih proizvoda, da se prijave za učešće na obuci „PRIPREMA POSLOVNIH PLANOVA ZA POLJOPPRIVREDNO-PREHRAMBENI SEKTOR”.

Javni poziv se objavljuje u okviru projekta EU4AGRI, koje finansira Evropska unija, a zajednički implementiraju Razvojni program Ujedinjenih naroda (UNDP) i Češka razvojna agencija. Kroz ovaj program edukacije podržava se razvoj kapaciteta u oblasti poslovnog savjetovanja i konsaltinga, sa ciljem unapređenja pristupa raspoloživim investicionim sredstvima poljoprivrednim proizvođačima, prerađivačima prehrambenih proizvoda i stanovništvu ruralnih područja u BiH.

**PREDMET JAVNOG POZIVA**

Podrška zainteresovanim licima sa područja Bosne i Hercegovine koji pružaju ili namjeravaju pružati usluge konsaltinga ili koji vode ili namjeravaju pokrenuti vlastiti biznis iz oblasti poljoprivredne proizvodnje i prehrambene industrije.

**SADRŽAJ EDUKACIJE**

Edukacija **„Priprema poslovnih planova za poljoprivredno-prehrambeni sektor“** će polaznicima pružiti priliku da usvoje ili unaprijede znanja i vještine konsaltinga u poljoprivredno-prehrambenom sektoru, te da vlastite ili poslovne ideje svojih budućih klijenata pretoče u poslovne poduhvate prikazane kroz poslovne planove.

Edukacija će trajati najmanje 60 radnih sati u okvirnom vremenskomi period od 2 do 3 mjeseca.

Edukacija je besplatna za sve učesnike, a uključuje teorijski i praktični dio. Svi učesnici edukacije će dobiti potreban nastavni materijal, kao i certifikat o uspješnom pohađanju obuke. Očekivani broj učesnika je najmanje 20.

Edukacija će biti realizovana u prostorijama Visoke škole za finansije i računovodstvo FINra Tuzla, na adresi: Mitra Trifunovića Uče 9, 75 000 Tuzla.

**CILJNA GRUPA:**

Na Javni poziv se mogu prijaviti sve zainteresovane punoljetne osobe sa područja Bosne i Hercegovine, koje nude ili namjeravaju nuditi usluge pripreme poslovnih planova u poljoprivredno-prehrambenom sektoru, te svi koje imaju poslovnu ideju i žele pokrenuti vlastiti posao. Na Javni poziv se mogu prijaviti i zaposlenici u zemljoradničkim zadrugama, poljoprivrednim gazdinstvima, računovodstvenim i savjetodavnim agencijama, odnosno ekonomisti i agronomi iz tih kompanija.

Naročito ohrabrujemo mlade nezaposlene diplomirane ekonomiste i inženjere agronomije koji se nalaze na evidenciji nezaposlenih, a u svrhu poticanja zapošljavanja i samozapošljavanja kroz sticanje znanja i vještina o pripremi poslovnih planova, te sve druge osobe koje smatraju da su u stanju uspješno pokrenuti biznis u oblastima poljoprivredno-prehrambenog sektora.

**POTREBNA DOKUMENTACIJA:**

1. Obrazac prijave - objavljen na web stranici: <https://finconsult.ba/> ;
2. CV kandidata.

**ROK I NAČIN PODNOŠENJA PRIJAVE:**

Rok za podnošenje prijave je **21.04.2023 do 16:00 sati.**

Prijave se dostavljaju u elektronskom obliku na e-mail adresu: finconsult@bih.net.ba u pdf ili word formatu.

**PRIHVATANJE PRIJAVE I RANG LISTA PRIJAVLJENIH:**

Svi podnosioci prijave o rezultatima izbora biti će pismeno putem e-mail obaviješteni u

primjerenom roku (ne duže od 7 dana nakon roka za podnošenje prijava).

**OSTALE INFORMACIJE:**

Tekst Javnog poziva i pripadajući obrazac objavljen je na internet stranici: <https://finconsult.ba/>

Sve dodatne informacije mogu se dobiti na broj telefona: 035/277-275 i 035/255-275, ili na e-mail: finconsult@bih.net.ba